Vaski-kirjastojen kokoelmatyöryhmän kokous Muistio

 8.5.2023

Aika maanantai 8.5.23 klo 13 – 14.30

Paikka Teams-kokous

Läsnä Kaisa Hypén (pj.) Turku

Sari Levon Uusikaupunki

Hannele Lyts (poissa) Raisio

Erja Metsälä Turku

Riikka Närvä-Haaksi Masku

 Tom Sjöstrand Paimio

 Säde Vainio-Stén (siht.) Salo

Poissa Maija Suoyrjö Turku

KÄSITELTÄVÄT ASIAT

1. **Kokouksen avaus ja edellisen kokouksen muistio**

Avattiin kokous ja tarkistettiin [edellisen kokouksen muistio](https://view.officeapps.live.com/op/view.aspx?src=https%3A%2F%2Fvaskiextra.net%2Fwp-content%2Fuploads%2F2023%2F02%2FVaski-kokoelmatyoryhman-muistio-15.2.2023.docx&wdOrigin=BROWSELINK).

Sihteerivuorossa Säde.

1. **Kirjastojen kuulumiset**

Käydään lyhyt kuulumiskierros:

Masku: Pääkirjasto on kiinni 3.6. – 14.8. remontin vuoksi. Osastojen sijaintia vaihdetaan, järjestys muuttuu, uusia hyllyjä, hyllytila pienenee, joten kirjoja poistetaan, parempi näyttelytila. Tavoitteena selkeämpi, avarampi, viihtyisämpi kirjastotila. Vaski-kuljetukset siirtyvät Lemuun kiinniolon ajaksi. Muuten ollut rauhallista, ryhmiä kuitenkin käynyt runsaasti, samoin tapahtumia pidetty, Harry Potter -tapahtuma oli suosittu.

Paimio: Omatoimen kanssa ei ole ollut suuria ongelmia, hieman nuoriso hölmöilee. Heinäkuussa käytössä pelkkä omatoimi, henkilökunnasta joku paikalla hoitamassa kuljetuksia. Pari viikkoa sitten aloitti kulttuurituottaja, joka työskentelee samassa tilassa, vaikka ei kuulukaan kirjaston henkilökuntaan. Todennäköisesti hänen kauttaan saadaan tapahtumia.

Salo: Kokoelmanhoitoa on tehty ja poistettu runsaasti kirjoja, joita nyt tällä viikolla annetaan asiakkaille ilmaiseksi. AKE Turun organisoimaan henkilökunnan työnkiertoon on tartuttu innokkaasti ja pääkirjastosta kolme ilmoittautui mukaan; yksi oli jo viikon Raisiossa, toinen on parhaillaan Kaarinassa ja kolmas lähtee syksyllä.

Turku: Kirjallisuus & taiteet -osastolle on tulossa hyllyremontti; hyllytila vähenee. Kelluvan aineiston hallintajärjestelmän kilpailutus meneillään. Mukana 3 toimijaa, joille lähetetään tarjouspyyntö. Aineiston kelluminen aiheuttaa henkilökunnalle paljon työtä; toisissa yksiköissä aineistot kuivuvat, toisissa tulvivat. Sähköauton lainauskokeilu alkoi. Lastenaineistojen vastaava informaatikko Päivi Räihä eläköityy ja vakanssi on ollut auki. Samoin tietoaineistojen vastaava informaatikko eläköityy myöhemmin tänä vuonna.

Uusikaupunki: Kirjaston remontti on edelleen kesken. Vanhasta rakennuksesta on tällä hetkellä jäljellä pelkkä ”raato” eli tukirakenteet. Remontin budjetti on tuplaantunut vuosien varrella, mutta rahaa on kuitenkin saatu. Henkilökunta osallistuu parhaillaan tilojen kalustesuunnitteluun. Aikuistenosaston kirjastonhoitajan vakanssi on ollut avoinna; hakijoita 15, joista kelpoisia 5. Haastattelut lähiaikoina ja uusi työntekijä aloittaa myöhemmin tänä vuonna.

1. **Kokoelmatyöryhmän tavoitteet tälle vuodelle**

[Kokoelmatyoryhma-2022-2023.pptx (live.com)](https://view.officeapps.live.com/op/view.aspx?src=https%3A%2F%2Fvaskiextra.net%2Fwp-content%2Fuploads%2F2022%2F11%2FKokoelmatyoryhma-2022-2023.pptx&wdOrigin=BROWSELINK)

Käytiin läpi tämän vuoden tavoitteita ja niiden tähänastista toteutumaa asialistan eri kohdissa.

1. **Ajankohtaista e-aineistoista**
* Käytiin läpi Kuntien yhteisen e-kirjasto -hankkeen valmistelutilannetta. Hanke on kesken, monta asiaa on auki, Kansalliskirjasto on varmistumassa palvelun ylläpitäjäksi. Hankkeen pitäisi valmistua tämän vuoden aikana. Vielä ei tiedetä milloin Vaski-kirjastot liittyvät mukaan. Vaskeilla kustannukset kasvavat e-aineistojen osalta. Entä sisältö? Onko nykyistä laajempi? Lisätietoa hankkeesta: [sivu](https://www.kirjastot.fi/ekirjastohanke) ja Vimeo-kanavan [webinaaritallenteet](https://vimeo.com/user189506425).
* Elokuvien striimauspalvelun tilanne:

Tarjouspyynnön vastaisena hylätyn tarjouksen toimittaja Nordic Content Distribution Oy on tehnyt hylkäyspäätöksestä valituksen markkinaoikeuteen, päätös tulossa mahdollisesti syksyllä. Maksut määräytyvät käytön mukaan, joten nyt rahaa säästyy, kun palvelun käyttöönotto viivästyy. Rahoja voidaan käyttää mahdollisesti muihin e-aineistoihin Vaski-johtoryhmän päätöksen mukaan.

1. **Musiikin kellutus**

Kellutuksen tilannekatsaus löytyy [musiikkityöryhmän viimeisimmästä muistiosta](https://vaskiextra.net/musiikkityoryhma/).

Kellutusta arvioidaan alkusyksystä, silloin otettaneen kantaa myös musiikkityöryhmän jatkoon: jatkaako itsenäisenä vai sulautetaanko osaksi kokoelmatyöryhmää.

1. **Hankintasopimukset**

Uudet kirjallisuuden hankintasopimukset astuivat voimaan 1.1.2023, sopimuskausi vuoden 2024 loppuun, kaksi optiovuotta. Kirjastopalvelun muovituksen hinta laski verrattuna aiempaan sopimukseen. Muuten ei oleellisia muutoksia.

Av-aineiston hankintasopimuksen kilpailutus käynnistyy 24.5. Sisältää musiikkiaineistot, elokuvat ja digitaaliset pelit. Äänikirjat ja kielikurssit ovat nykyään marginaalinen ryhmä.

Lehtien laskutuksessa ja saapumisessa on ollut ongelmia. Syynä muun muassa tilausten siirto järjestelmästä toiseen yritysfuusion myötä.

Listaus voimassa olevista aineiston hankintasopimuksista löytyy [Vaskin ekstranetista](https://vaskiextra.net/ohje/aineistojen-hankintapaikat-2019/).

1. **Laina-ajoista**

Edellisessä kokouksessa keskusteltiin muun muassa lyhytlainoista. Muiden isojen kimppojen laina-ajoista on laadittu kooste. Toistaiseksi ei näköpiirissä, että laina-aikoja muutettaisiin Vaskissa.

Turussa on keskusteltu pääkirjaston kuluvan vuoden lehtien lainaamisesta (viimeisintä numeroa lukuun ottamatta). Selvitetty muiden isojen kirjastojen käytäntöjä. [Vallu-varastolehtiluettelo](http://vallu.turku.fi/) poistuu julkisesta verkosta. Pohdittu korvaavaa toimintatapaa, mahdollisesti tallennetaan kaikki lehdet Kohaan.

1. **Muut ja tiedotusasiat**

Uuden aineiston käsittelyprosessin tarkastelu: Broomworks, kirjastoalan konsultointiyritys ”varjosti” Turun uuden aineiston käsittelyn vaiheita ja teki ehdotuksia sen sujuvoittamiseksi. Käytiin läpi raporttia.

1. **Seuraavan kokouksen ajankohta**

Seuraava kokous on maanantaina 28.8. klo 13.00, kalenterikutsu lähetetty.